Radiațiile ultraviolete (UVA și UVB) sunt principalul
factor dăunător care poate afecta sănătatea ochilor atunci când ne expunem
la soare, precum și sănătatea pielii. La nivelul ochilor, efectele razelor
solare UV pot fi sub forma unor probleme temporare – senzație de mâncărime
sau iritare a ochiului, lăcrimare, inflamații ale zonei oculare, fotofobie
(sensibilitate la lumină), nevoia de a clipi des – sau probleme mai serioase,
chiar severe. Verifică dacă ochelarii au inscripționat filtrul de protecție
împotriva razelor UV, adică procentajul 100% sau simbolul UV400.